
РЕПУБЛИКА СРБИЈА 
ОПШТИНА ЛАПОВО 
СКУПШТИНА ОПШТИНЕ 
Број: 002829983 2026 08233 001 000 060 107 04 017
Датум : 12. јун 2026. године
Лапово, Његошева број 18

На основу члана 32. Закона о локалној самоуправи („Службени гласник Републике Србије“, број 129/2007, 83/2014 - др.закон и 101/2016 - др.закон, 47/2018 и 111/2021 – др. закон) и члана 34. Закона о јавној својини („Сл.гласник РС” бр.72/11 88/13, 105/14,  104/16 - други закон, 108/16, 113/17, 95/18153/2020 и 94/2024), члана 6. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл.гласник РС” бр. 16/2018 и 79/2023 ) и члана 40. и 57. тачка 13) Статута општине Лапово („Службени гласник општине Лапово“, бр. 13/2025) Скупштина општине Лапово, на седници одржаној дана 12. јуна 2026. године, донела је


О Д Л У К У

Члан 1.
	ДАЈЕ СЕ САГЛАСНОСТ за закључење Анекса Уговора о подзакупу пословног простора намењеног за потребе рада Царинског реферата у Лапову између Општине Лапово и „D.J. SPOT“ доо Лапово, ул. Капетана Коче Анђелковића број 4, Лапово, који је саставни део ове Одлуке.


Члан 2.
	ОВЛАШЋУЈЕ СЕ председник општине Бобан Миличић, да у име Општине Лапово закључи  Анекс Уговор  из члана 1. ове Одлуке.


Члан 3.
	Одлуку објавити у „Службеном гласнику општине Лапово“.








О б р а з л о ж е њ е
	Правни основ за доношење ове Одлуке садржан је у члану 57. Статута општине Лапово, којим је прописано да Председник општине, између осталих надлежности, представља и заступа Општину, и да у име Општине закључује уговоре на основу овлашћења и закона, статута и одлука Скупштине општине.
	Чланом 34. Закона о јавној својини  и чланом 6. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда је прописано да се ствари у јавној својини могу дати у закуп непосредном погодбом у случајевима утврђеним законом и овом уредбом.
Разлог за доношење ове Одлуке налази се у потреби закупа пословног простора за обављање послова царине, односно Царинског реферата у Лапову, која ће имати право коришћења предметног пословног простора. 
С обзиром да постојећи уговор између општине Лапово и ДЈ Спот-а истиче 01. јуна 2028. године, а Уговор о подзакупу између општине Лапово и Министарство финансија Управа Царина, Царинарница Крагујевац, а за потребе функционисања Царинског реферата Лапово истиче 15. јун 2026. године, неопходно је продужити важење уговора између општине Лапово и ДЈ Спота за још једну, додатну годину, односно до 15.јуна 2029. године, како би се стекли услови за закључивање трогодишњег уговора о подзакупу  са Министарством финансија управа царина.
С обзиром на то да у општини Лапово царински реферат већ дуги низ година постоји и послује са великим бројем корисника, да је велики број привредника отпочео, или ће ускоро отпочети пословање на територији општине Лапово и да је од великог значаја постојање царинског реферата у Лапову како за привреднике, тако и за саму општину, а да Управа царина нема својих просторија на територији општине Лапово, у циљу останка царинског реферата у Лапову, потребно је обезбедити просторије у којима би Управа царина могла обављати своје пословање.
Како Општина Лапово нема у свом власништву адекватне пословне просторије, а просторије закупца се налазе у непосредној близини посебног паркинг простора за теретна возила која царине робу и опремљене су управо у складу са потребама Управе Царина, најцелисходније је извршити закуп предметних просторија и дати их на коришћење Управи царина за потребе рада Царинског реферата на подручју општине  Лапово.
На основу наведеног доноси се Одлука као у диспозитиву.



ПРЕДСЕДНИЦА
Мирела Раденковић









Анекс Уговора о подзакупу пословног простора

Закључен дана ____ 2026. године  у Лапову, између следећих уговорних страна:

1. [bookmark: bookmark0]„D.J. SPOT“ доо Лапово, ул. Капетана Коче Анђелковића број 4, Лапово, ПИБ 1112599922, МБ 21451223, које заступа Горан Ђорђевић, (у даљем тексту: Закупац) с једне стране, и
2. [bookmark: bookmark1]Општине Лапово, ул. Његошева бр. 18, Лапово, ПИБ: 101888526, МБ: 07713754, коју заступа председник Општине, Бобан Миличић, (у даљем тексту: Подзакупац) с друге стране.

Члан 1. 

[bookmark: bookmark2][bookmark: bookmark3][bookmark: bookmark4]	Уговорне стране сагласно констатују да су закључиле Уговор о подзакупу пословног простора заведен под бројем 361-2/2023 – II од 22.05.2023. године, у даљем тексту: Основни уговор.

					Члан 2.
Мења се члан 2. став 1. Основног уговора и гласи: „Уговор се закључује на одређено време, односно до 15. јуна 2029. године.

Члан 3.
У члану 6. након става 1. додаје се нов став 1.а. Основног уговора уговора и гласи: 
„Закупац је дужан да има уграђена контролна бројила за струју, воду, гас и друго, а за простор који се даје у подзакуп. 
Уколико нема уграђена контролна бројила, закупац је дужан да их угради у року од месец дана од дана закључења овог Анекса. 
Очитавање стања контролних бројила вршиће се од 1 до 5 у месецу за претходни месец у присуству представника Закупца, подзакупца, и корисника простора Управе царина на основу ког ће се вршити обрачун и наплата ових комуналних услуга.
Члан 4.
	Остале одредбе Основног Уговора остају на снази, осим ако нису у супротности са овим Анексом уговора.
	Анекс је саставни део Основног Уговора.
	
Члан 5.
	Анекс се сматра закљученим на дан када су га потписали овлашћени заступници обе Уговорне стране.
Члан 6.
	Уговорне стране сагласно изјављују да су овај Анекс прочитале, разумеле и да уговорне одредбе у свему представљају израз њихове стварне воље.
Члан 7.
	Овај Анекс је сачињен у 4 (четири) истоветних примерака, од чега 3 (три) примерка задржава Подзакупац, а 1 (један) Закупац.

            ЗАКУПАЦ	    				 ПОДЗАКУПАЦ
  „D.J. SPOT“ доо Лапово				Општина Лапово

________________________			 ______________________________
Горан Ђорђевић, заступник                               Бобан Миличић, председник општине

